

HOTĂRÂRE nr. ____/2026
Chișinău

cu privire la reorganizarea prin transformare 
a Întreprinderii de Stat „Centrul de Metrologie Aplicată și Certificare”, 
de abrogare a Hotărârii Guvernului nr.943/2022 cu privire la reorganizarea 
Institutului Naţional de Metrologie și de modificare a unor hotărâri de guvern (cu privire la organizarea și funcționarea unor autorități)

În temeiul art. 7 lit. e) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, art. 6 alin. (1) lit. e) din Legea nr.121/2007 privind administrarea şi deetatizarea proprietății publice (Monitorul Oficial al Republicii Moldova, 2007, nr. 90-93, art. 401), cu modificările ulterioare, art. 32 alin. (2) și alin. (4) din Legea nr. 98/2012 privind administrația publică centrală de specialitate (Monitorul Oficial al Republicii Moldova, 2012, nr. 160-164, art. 537), cu modificările ulterioare și art. 12 alin. (1) din Legea nr. 246/2017 cu privire la întreprinderea de stat și întreprinderea municipală (Monitorul Oficial al Republicii Moldova, 2017, nr. 441-450, art. 750), cu modificările ulterioare, Guvernul HOTĂRĂȘTE:
1. Se reorganizează prin transformare Întreprinderea de Stat „Centrul de Metrologie Aplicată și Certificare” în Instituția Publică „Centrul Național de Evaluare a Conformității”.
2. Ministerul Dezvoltării Economice și Digitalizării va exercita, în numele statului, funcția de fondator al IP „Centrul Național de Evaluare a Conformității”.
[bookmark: _Hlk212455749][bookmark: _Hlk212455740]3. Agenția Națională pentru Reglementare în Comunicații (în continuare – ARCOM) va transmite atribuțiile organismului de evaluare a conformității pentru activitățile din domeniile reglementate către  IP „Centrul Național de Evaluare a Conformității”.
4. Transmiterea atribuțiilor organismului de evaluare a conformității din cadrul ARCOM va cuprinde transferul următoarelor documente:
4.1. certificatul de acreditare, inclusiv anexa/anexele acestuia, a deciziei cu privire la menținerea acreditării, eliberate de către Centrul Național de Acreditare MOLDAC;
4.2. dosarele Certificatelor de examinare de tip valabile și dosarele documentației tehnice aferente acestora, inclusiv lista activităților externalizate și documentele organismului de evaluare a conformității păstrate în arhiva ARCOM;
4.3. responsabilitățile, obligațiile și drepturile contractuale pentru Certificatele de examinare de tip eliberate;
4.4. documentele ce stabilesc Politicile și procedurile sistemului de management, precum și procedura de certificare;
5. Personalul salariat al organismului de evaluare a conformității din cadrul ARCOM (3 unități), va fi angajat, prin transfer, cu respectarea prevederilor legislației muncii, la Instituția Publică „Centrul Național de Evaluare a Conformității”, asigurându-se integrarea acestuia în cadrul entității reorganizate. 
6. Disponibilizarea personalului în legătură cu reorganizarea Î.S. „Centrul de Metrologie Aplicată și Certificare”, în cazul imposibilității asigurării continuității raporturilor de muncă în cadrul entității succesoare, se va efectua conform legislației muncii.
7. Cheltuielile aferente acordării garanțiilor și compensațiilor cuvenite personalului la încetarea contractelor individuale de muncă, în contextul reorganizării unității, vor fi suportate de IP „Centrul Național de Evaluare a Conformității”.
8. Se stabilește efectivul limită al IP „Centrul Național de Evaluare a Conformității” în număr de 115 unități de personal.
[bookmark: _Hlk212455832]9. Se aprobă: 
[bookmark: _Hlk212455807]9.1. Statutul IP „Centrul Național de Evaluare a Conformității”, conform Anexei nr. 1.
9.2. Structura organizatorică și efectivul limită al IP „Centrul Național de Evaluare a Conformității”, conform Anexei nr. 2.
[bookmark: _Hlk212456507]9.3. Metodologia de calcul a tarifelor pentru serviciile prestate de IP „Centrul Național de Evaluare a Conformității”, conform Anexei nr. 3.
9.4. abrogarea Hotărârii Guvernului nr. 943/2022 cu privire la reorganizarea Institutului Național de Metrologie (Monitorul Oficial al Republicii Moldova, 2022, nr. 438-439, art. 1045).
10. Ministerul Dezvoltării Economice și Digitalizării:
10.1. în comun cu Agenţia Proprietății Publice, va institui comisia de transmitere şi va asigura transmiterea patrimoniului aflat în gestiunea persoanei juridice reorganizate, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015;
10.2. va numi directorul interimar al IP „Centrul Național de Evaluare a Conformității”, care va exercita această funcție, până la desemnarea directorului prin concurs, conform prevederilor legale;
[bookmark: _Hlk205275644]10.3. va aproba nomenclatorul serviciilor și cuantumul tarifelor la serviciile prestate de IP „Centrul Național de Evaluare a Conformității”.
11. IP „Centrul Național de Evaluare a Conformității”, în termen de cel mult o lună de la data înregistrării, va elabora şi va prezenta fondatorului, spre aprobare, statele de personal. 
12. Până la aprobarea Metodologiei menționate la subpct. 9.3 și a noilor tarife calculate în baza acesteia, se vor aplica tarifele în vigoare la serviciile prestate de către persoana juridică reorganizată.
13. Se aprobă modificările ce se operează în unele hotărâri ale Guvernului, conform Anexei nr. 4.
14. Prezenta hotărâre intră în vigoare la data publicării în Monitorul Oficial al Republicii Moldova.


Prim-ministru                                                           Alexandru MUNTEANU
Constrasemnează:
Viceprim-ministru,
ministrul dezvoltării 
economice și digitalizării                                           Eugeniu Osmochescu


Anexa nr. 1
la Hotărârea Guvernului nr. ____/2026
Statutul
 Instituției Publice „Centrul Național de Evaluare a Conformității”
I. Dispoziții generale
1. Prezentul Statut reglementează misiunea, funcțiile, domeniile de activitate şi drepturile Instituției Publice „Centrului Național de Evaluare a Conformității” (în continuare – IP CNEC), precum şi modalitatea de organizare a activității acesteia. 
2. IP CNEC este o instituție publică care nu desfășoară activitate comercială, abilitată cu funcţii de evaluare a conformității (certificare, încercare, inspecție) și metrologie (verificare metrologică, etalonare), în care Ministerul Dezvoltării Economice și Digitalizării exercită calitatea de fondator.
3. Pentru realizarea funcţiilor şi drepturilor sale, IP CNEC colaborează cu organele centrale de specialitate ale administraţiei publice, cu alte organizaţii şi instituții publice, cu societatea civilă, precum şi participă la activităţile de standardizare relevante şi la activităţile grupurilor de coordonare a organismelor notificate, înființate în temeiul legislaţiei de armonizare relevante a Uniunii Europene. 
4. IP CNEC dispune de bilanț propriu, conturi de decontare în contul unic trezorial al Ministerului Finanțelor, inclusiv în valută străină, ştampilă cu Stema de Stat a Republicii Moldova şi cu denumirea instituției. Sediul IP CNEC se află în mun. Chişinău.
5. Finanțarea și asigurarea tehnico-materială a activității IP CNEC se efectuează din contul mijloacelor provenite din serviciile prestate, resursele proiectelor finanțate din surse externe, donații, sponsorizări.
6. IP CNEC îşi desfăşoară activitatea în conformitate cu legislaţia Republicii Moldova, a prezentului Statut și Regulamentelor interne.

II. Misiunea, domeniile de activitate, funcțiile de bază şi drepturile IP „Centrul Național de Evaluare a Conformității”

7. Misiunea IP CNEC constă în desfășurarea activităților de evaluare a conformității, care includ certificarea conformității produselor și serviciilor, efectuarea verificărilor metrologice în domeniile de interes public în scopul protejării intereselor consumatorilor și susținerii dezvoltării economice durabile a Republicii Moldova; 
8. IP CNEC își desfășoară activitatea în următoarele domenii:
8.1. metrologie legală: exercită controlul metrologic legal prin verificare metrologică a mijloacelor de măsurare incluse în Lista Oficială a mijloacelor de măsurare supuse controlului metrologic legal, aprobată prin Hotărârea Guvernului nr. 1042/2016 (în continuare - Lista Oficială), în baza desemnării obținute conform Hotărârii Guvernului nr.1118/2018 cu privire la aprobarea Regulamentului general de metrologie legală privind modul de desemnare pentru verificarea metrologică a mijloacelor de măsurare şi pentru efectuarea de măsurări în domenii de interes public;
8.2. metrologie generală: etalonarea mijloacelor de măsurare în baza acreditării conform standardului SM EN ISO/CEI 17025;
8.3. certificare: certificarea produselor și sistemelor de management în baza acreditării conform standardului SM EN ISO/CEI 17065;
8.4. încercări: testarea produselor în domeniile solicitate de economia națională, în baza acreditării  conform standardului SM EN ISO/CEI 17025;
8.5. inspecții: inspecția produselor și serviciilor în domeniile solicitate de economia națională, în baza acreditării conform standardului SM EN ISO/CEI 17020; 
8.6. instruiri: instruirea și consolidarea capacităților profesionale ale specialiștilor în domeniul metrologiei, standardizării și evaluării conformității.
9. IP CNEC are dreptul:
9.1. să posede şi să gestioneze proprietatea de stat care i-a fost transmisă pentru gestiune economică sau administrare, precum şi patrimoniul dobândit, în modul stabilit, ca urmare a activității desfășurate în conformitate cu funcțiile sale;
9.2. să dispună de fonduri fixe şi circulante, în modul stabilit;
9.3. să primească asistență tehnică şi financiară de la organismele internaţionale, donatorii externi şi interni, cu acordul prealabil al fondatorului, şi să o folosească în scopul realizării funcțiilor sale;
9.4. să încheie acorduri de colaborare cu organizațiile similare din alte state;
9.5. să încaseze plăți pentru serviciile prestate;
9.6. să efectueze activităţi de achiziţii de bunuri şi servicii pentru nevoile proprii şi de valorificare a produselor şi serviciilor proprii, în limitele competenţelor stabilite şi ale bugetului aprobat;
9.7. să desfășoare activităţi care sprijină, dezvoltă şi îmbunătățesc activitatea de evaluare a conformității, în concordanță cu practicile în domeniu, fără a intra în contradicție cu legislaţia națională.
III. Organizarea activităţii IP CNEC

10. Conducerea IP CNEC este exercitată de către director, numit în funcţie prin ordin al ministrului dezvoltării economice și digitalizării.
11. Directorul este numit în funcţie pe bază de concurs, pe o perioadă de 5 ani. Directorul trebuie să dețină cetățenia Republicii Moldova, să aibă studii superioare tehnice şi experiență de muncă în domeniul infrastructurii calităţii de cel puțin 5 ani, inclusiv în funcție administrativă de cel puțin 3 ani.
12. Raporturile de muncă cu directorul IP CNEC încetează în condițiile clauzelor stabilite în Codul Muncii al Republicii Moldova.
13. Directorul are următoarele atribuții:
13.1. conduce activitatea executivă și asigură funcționarea eficientă a IP CNEC;
13.2. coordonează planificarea și asigură implementarea obiectivelor strategice, a programelor de dezvoltare pe termen mediu și a planurilor anuale de activitate ale instituției aprobate de fondator, precum și raportează executarea acestora;
13.3. asigură procesul de elaborare și de coordonare a proiectului bugetului anual de venituri și cheltuieli al IP CNEC și îl prezintă fondatorului spre aprobare. 
13.4. asigură executarea bugetului și gestionarea finanțelor publice și a patrimoniului public al instituției publice în conformitate cu principiile bunei guvernări și cu actele normative;
13.5. acționează fără mandat în numele IP CNEC și reprezintă interesele acesteia în relațiile cu persoanele fizice și juridice de drept public sau privat, în limitele prevăzute de lege și de statut;
13.6. aprobă politica internă privind managementul resurselor umane și regulamentele privind implementarea procedurilor de personal (dezvoltare/instruire profesională, evaluarea performanțelor, dezvoltarea în carieră, răspunderea disciplinară, sistemul de recompense și beneficii etc.), elaborează statul de personal și îl transmite spre aprobare fondatorului, și aprobă organigrama și regulamentele subdiviziunilor interne ale instituției publice;
13.7. încheie, respectă, modifică, suspendă și desface contracte individuale de muncă cu personalul instituției publice, în condițiile legislației muncii;
13.8. încheie contracte cu persoane fizice şi juridice de drept privat şi public, cu consultanții, executorii de lucrări, furnizorii de bunuri şi prestatorii de servicii, pentru asigurarea realizării misiunii şi atribuțiilor instituției publice;
13.9. asigură elaborarea și publicarea planului de achiziții, respectarea principiului transparenței procedurilor de achiziție a bunurilor, a lucrărilor şi a serviciilor destinate atât acoperirii necesităților, cât şi asigurării bazei tehnico-materiale a IP CNEC;
13.10. aprobă fișele de post ale personalului instituției, obiectivele anuale și indicatorii de performanță ale șefilor de subdiviziuni ale IP CNEC;
13.11. aprobă politicile și procedurile operaționale ale IP CNEC și monitorizează implementarea acestora;
13.12. organizează sistemul de control intern managerial, precum și funcția de audit intern în cadrul IP CNEC, conform standardelor naționale în sectorul public;
13.13. întocmește raportul anual de activitate a IP CNEC, inclusiv realizarea indicatorilor de performanță a instituției publice, și îl prezintă fondatorului; 
13.14. efectuează evaluarea anuală a performanțelor șefilor de subdiviziuni ale IP CNEC și asigură desfășurarea evaluării performanțelor pentru restul personalului instituției; 
13.15. încheie contractul de audit cu entitatea de audit confirmată de fondator;
13.16. exercită alte atribuţii corespunzător cu funcţiile atribuite IP CNEC, în conformitate cu prevederile actelor normative speciale ce reglementează relaţiile în subdomeniile sau în sferele de activitate încredinţate acesteia.
14. În activitatea sa, directorul IP CNEC este asistat de un director adjunct, numit în funcţie pe bază de concurs, prin ordinul ministrului dezvoltării economice și digitalizării. Directorul adjunct se subordonează directorului. Raporturile de muncă cu directorul adjunct încetează în condițiile clauzelor stabilite în Codul Muncii al Republicii Moldova.
15. Directorul adjunct trebuie să dețină cetățenia Republicii Moldova, să aibă studii superioare tehnice şi experiență de muncă în domeniul infrastructurii calităţii de cel puțin 5 ani.
16. În lipsa directorului, funcțiile acestuia sunt exercitate de directorul adjunct.
17. Directorul adjunct exercită următoarele atribuții generale:
17.1. participă la determinarea obiectivelor de activitate, pornind de la documentele de politici publice și stabilește căile de realizare ale acestora;
[bookmark: _Hlk205196843]17.2. participă la elaborarea strategiei de dezvoltare şi a programului de activitate ale IP CNEC;
17.3. identifică şi implementează tehnologii noi de măsurare şi etalonare;
17.4. coordonează regulamentele subdiviziunilor IP CNEC, fișele de post ale angajaților;
17.5. planifică şi monitorizează activități de instruire şi perfecționare a personalului;
17.6. înaintează propuneri de modificare a structurii organizatorice a IP CNEC, în scopul eficientizării activităților.
18. Personalul care activează în cadrul IP „Centrul Național de Evaluare a Conformității” este angajat în baza contractului individual de muncă, în conformitate cu prevederile legislației muncii;
19. Personalul instituției publice nu este în drept să fondeze, administreze, să dețină părți sociale în societăți comerciale care prestează servicii sau au domeniul de activitate similar sau conex celui desfășurat de IP CNEC;
20. Personalul IP CNEC, cu excepția persoanelor angajate în posturi aferente funcțiilor auxiliare, este obligat să:
20.1. respecte prevederile art. 7, alin. (2) din Legea nr. 325/2013 privind evaluarea integrității instituționale;
20.2. depună, în condițiile legii, declarația de avere şi interese personale;
20.3. respecte regimul juridic al conflictului de interese, al incompatibilităților, restricțiilor şi cadourilor.
21. Documentele emise în activitatea IP CNEC sunt semnate de către director, directorul adjunct şi persoanele cu funcții de răspundere, abilitate cu acest drept prin ordinul directorului, în dependență de atribuțiile din fișa postului, inclusiv cu utilizarea semnăturii electronice. 

IV. DISPOZIŢII FINANCIARE
22. Finanțarea activității IP CNEC se efectuează din:
22.1. veniturile obținute din prestarea serviciilor;
22.2. donații, sponsorizări, alte surse.
23. Bugetul de venituri și de cheltuieli al IP CNEC se aprobă anual de Ministerul Dezvoltării Economice și Digitalizării.
24. Salarizarea personalului IP CNEC se efectuează în condițiile Hotărârii Guvernului nr. 743/2002 cu privire la salarizarea angajaților din unitățile cu autonomie financiară.
25. Veniturile obținute din activitățile efectuate de către IP CNEC  se utilizează cu titlu de venituri proprii și se redirecționează pentru următoarele destinații:
25.1. salarizarea personalului;
25.2. dotarea cu echipamente şi asigurarea mentenanței laboratoarelor din cadrul IP CNEC; 
25.3. instruirea și perfecționarea profesională a personalului IP CNEC;
25.4. implementarea, certificarea şi menţinerea sistemelor de management în conformitate cu standardele europene şi internaţionale;
25.5. digitalizarea proceselor și serviciilor prestate;
25.6. întreținerea infrastructurii și bunurilor aferente IP CNEC.
26. Soldurile de mijloace bănești ale IP CNEC înregistrate la conturile deschise în contul unic trezorerial al Ministerului Finanțelor la data încheierii anului bugetar, sunt tranzitorii în anul bugetar următor și sunt accesibile spre utilizare, conform destinației, în limitele bugetului aprobat.
27. IP CNEC prezintă Ministerului Dezvoltării Economice și Digitalizării rapoarte privind executarea bugetului de venituri şi cheltuieli, în modul stabilit de legislație.
28. Rapoartele trimestriale și anuale referitoare la activităţile desfăşurate de către IP CNEC se prezintă Ministerului Dezvoltării Economice și Digitalizării nu mai târziu de data de 20 a lunii ce urmează după perioada de gestiune.
29. IP CNEC prognozează şi monitorizează indicatorii economici de dezvoltare a domeniului de activitate, ţine evidența contabilă, prezintă, în modul stabilit, rapoarte financiare şi statistice şi poartă răspundere pentru veridicitatea lor în conformitate cu Legea contabilității și raportării financiare nr. 287/2017 și standardele naționale de contabilitate.
30. Controlul asupra activităţii economico-financiare a IP CNEC este exercitat în conformitate cu legislația națională.
Anexa nr. 2
la Hotărârea Guvernului nr. ____/2026

Structura organizatorică a IP „Centrul Național de Evaluare a Conformității”
1. IP CNEC este constituită din direcții, secții şi laboratoare. Direcțiile activează în baza regulamentelor aprobate de director.
2. IP CNEC are următoarea structură organizatorică:
Director
Director adjunct
Manager al calității
Direcția Management instituțional:
· Secția Juridică, resurse umane și managementul documentelor
· Secția Comunicare, relații internaționale și coordonare asistenţă externă 
· Secția Logistică și aprovizionare
· Secția Tehnologii informaționale și comunicații
· Secția Birou recepție
Direcția Finanțe și contabilitate
Direcția Organism Inspecție:
· Secția Calitate și monitorizare
· Laborator Mărimi Mase (cu statut de secție)
· Laborator Mărimi Termo-Tehnice (cu statut de secție)
· Laborator Mărimi Electro-Radio-Tehnice (cu statut de secție)
· Laborator Mărimi Fizico-Chimice (cu statut de secție)
· Laborator Mărimi Geometrice (cu statut de secție)
· Laborator Verificări metrologice și inspecția dispozitivelor medicale (cu statut de secție)
Direcția Certificare:
· Secția Certificare sisteme de management
· Secția Certificare a produselor (inclusiv OEC ARCOM)
Laborator Încercări produse industriale (cu statut de secție)
Laborator Încercări produse agro-alimentare (cu statut de secție)
Laborator etalonare (cu statut de secție)
Secția Formare continuă

 Anexa nr. 3
la Hotărârea Guvernului nr. ____/2026

Metodologia de calcul a tarifelor pentru serviciile prestate 
de IP „Centrul Național de Evaluare a Conformității”
I. Dispoziții generale
1. Metodologia de calcul а tаrifеlоr pentru serviciile prestate de Instituția Publică „Centrul Național de Evaluare a Conformității” (în continuare - IP CNEC) este elaborată în corespundere cu prevederile Legii contabilității și raportării financiare nr. 287/2017.
2. Tarifele pentru serviciile prestate de IP CNEC se calculează în baza prezentei Metodologii și se aprobă prin ordinul ministrului dezvoltării economice și digitalizării.
3. Metodologia de calculare a tarifelor la serviciile prestate de către IP CNEC stabileşte structura costurilor şi a cheltuielilor incluse în tarif şi modul de calculare a tarifelor pentru serviciile prestate contra plată (în continuare – tarife) de către IP CNEC.
4. Mecanismul aplicat la calcularea şi reglementarea tarifelor are la bază următoarele principii:
4.1. garantarea condiţiilor echitabile şi nediscriminatorii la prestarea serviciilor;
4.2. corelarea cu normele de timp și cu complexitatea serviciului;
4.3. prestarea serviciilor pentru beneficiari la costuri reale;
4.4. acoperirea costurilor şi a cheltuielilor de întreţinere a IP CNEC și asigurarea dezvoltării continue şi durabile a entităţii.
5. La calcularea tarifelor se asigură acoperirea costurilor directe şi indirecte, precum şi a cheltuielilor activităţii operaţionale necesare pentru acordarea serviciilor contra plată. 
6. În urma analizelor, nivelul rentabilității este stabilit la aproximativ 20% pentru serviciile din domeniile evaluării conformității, metrologiei și încercărilor de laborator, iar pentru serviciile de formare profesională rentabilitatea se stabilește la circa 30%.
7. Modul de rеglеmеntаrе a tаrifеlоr va fi оriеntаt sрrе рrеstаrеа sеrviсiilоr cu cheltuieli minime, рrin utilizarea eficientă а capacităților utilajului tehnologic și factorului umаn.
II. Procedee folosite pentru determinarea costurilor de producţie

8. Costurile de producție se recunosc în baza contabilității de angajamente pentru anul precedent.
9. Tariful de bază se va deduce reieșind din costurile și cheltuielile entității determinate conform cerințelor prezentei metodologii (Tb):

unde: 
Tb – tariful de bază;
NT – norma de timp a serviciului prestat, exprimat în ore;
CT – costul unei unități de timp (în particular, costul unui om/oră) la prestarea serviciului;
R – rentabilitatea. 
10. Costul unei unități de timp (CT) se determină ca raportul dintre suma cheltuielilor directe și indirecte şi cuantumul orelor lucrate anual:

unde:
CD – cheltuieli directe;
CI – cheltuieli indirecte;
Q – cuantumul orelor lucrate semestrial de angajații instituției.
11. În funcție de specificul fiecărui serviciu şi de norma de timp necesară pentru efectuarea lui, cheltuielile directe (CD) se determină conform formulei:

unde:
CRM – consumurile privind retribuirea muncii
CM – costurile de materiale;
CSI – costuri indirecte de producţie și cheltuieli operaționale.
11.1. la consumurile privind retribuirea muncii (CRM) se atribuie:
11.1.1. consumurile privind retribuirea muncii personalului încadrat nemijlocit în prestarea serviciului, inclusiv salariul tarifar şi cel suplimentar (adaosurile şi sporurile la salariul de bază, îndemnizațiile pentru concediile de odihnă anuale şi suplimentare plătite, suma cheltuielilor aferente constituirii provizionului pentru plata îndemnizațiilor pentru concediile de odihnă anuale), inclusiv alte plăţi de stimulare şi compensare calculate în conformitate cu Legea salarizării nr. 847/2002 şi Hotărârea Guvernului nr. 743/2002 cu privire la salarizarea angajaţilor din unităţile cu autonomie financiară;
11.1.2. contribuţiile de asigurări sociale de stat obligatorii aferente consumurilor privind retribuirea muncii personalului încadrat nemijlocit în prestarea serviciului:


unde:
Cmuncă – costul cheltuielilor legate de retribuirea muncii personalului încadrat nemijlocit în prestarea serviciului corespunzător;
Sas – suma contribuțiilor de asigurări sociale de stat obligatorii achitate de angajator, determinată prin aplicarea tarifului aprobat la cheltuielile de muncă.
11.2. la consumurile de materiale (CM) se atribuie valoarea materialelor utilizate nemijlocit în procesul de prestare a serviciului, inclusiv:
11.2.1.	materialele de referință; 
11.2.2. combustibilul de toate tipurile, carburanţii şi lubrifianţii consumaţi în scopuri tehnologice; 
11.2.3. piese de schimb consumate în scopuri tehnologice; 
11.2.4. costul şi uzura obiectelor de mică valoare şi scurtă durată utilizate în cadrul entităţii; 
11.2.5. energia de toate tipurile (energia electrică, termică, apa), consumată în scopuri tehnologice; 
11.2.6. serviciile cu caracter de producţie prestate de terţi (privind executarea unor operaţii distincte pentru prestarea serviciului); 	
11.2.7. alte costuri materiale directe şi repartizabile aferente prestării serviciilor.
11.3. Costurile indirecte de producţie (CSI) includ:
11.3.1. cheltuielile de întreţinere a mijloacelor fixe utilizate în procesul de prestare a serviciului (cheltuielile pentru asistenţă tehnică de întreţinere, pentru efectuarea reparațiilor curente, medii şi capitale); 
11.3.2. cheltuielile de întreţinere şi deservire a mijloacelor tehnice de comunicații, de semnalizare;
11.3.3. amortizarea activelor nemateriale utilizate în procesul de prestare a serviciului; 
11.3.4. uzura obiectelor de mică valoare şi scurtă durată; 
11.3.5. cheltuielile de asigurare a condiţiilor de muncă normale şi a tehnicii securităţii ce ţin de particularităţile prestării serviciului; 
11.3.6. cheltuielile de asigurare a pazei; 
11.3.7. cheltuielile pentru serviciile prestate de terţe persoane, contractate direct de către IP CNEC în procesul prestării serviciului;
11.3.8. alte cheltuieli care se atribuie la consumurile indirecte de prestare a serviciului în conformitate cu Indicațiile metodice privind contabilitatea costurilor de producție și calculația costului produselor și serviciilor.
12. Cheltuielile indirecte (CI) privind prestarea serviciului includ:
12.1. cheltuielile comerciale, 
12.2. cheltuielile generale şi administrative, precum şi alte cheltuieli operaționale, care includ serviciile de marketing; 
12.3. cheltuielile ce țin de publicitate, participarea la expoziții; 
12.4. cheltuieli de distribuire; 
12.5. cheltuieli pentru retribuirea muncii personalului administrativ, de conducere, auxiliar și gospodăresc, inclusiv salariul tarifar şi cel suplimentar (adaosurile şi sporurile la salariul de bază, îndemnizațiile pentru concediile de odihnă anuale şi suplimentare plătite, suma cheltuielilor aferente constituirii provizionului pentru plata îndemnizațiilor pentru concediile de odihnă anuale), precum şi alte plăți de stimulare şi compensare calculate în conformitate cu Legea salarizării nr. 847/2002 şi Hotărârea Guvernului nr. 743/2002 cu privire la salarizarea angajaţilor din unităţile cu autonomie financiară, contribuțiile de asigurări sociale de stat obligatorii; 
12.6. uzura mijloacelor fixe cu destinație administrativă; amortizarea activelor nemateriale, inclusiv a softurilor specializate în domeniul de activitate; uzura și reparația obiectelor de mica valoare și scurtă durată; amortizarea activelor nemateriale, inclusiv a softurilor specializate în domeniul de activitate;
12.7. alte cheltuieli generale și administrative aferente genului de activitate a IP CNEC;
13. În tarife nu se includ cheltuielile privind amenzile, penalitățile, acoperirea lipsurilor şi a pierderilor, despăgubirile pentru nerespectarea prevederilor legislației şi ale clauzelor contractuale, cheltuieli în scopuri de caritate şi de sponsorizare.
III. Stabilirea opțiunilor serviciilor
14. Pentru fiecare serviciu pot fi stabilite următoarele opţiuni:
14.1. opţiunea de bază, care presupune prestarea serviciului în regim normal de lucru, în conformitate cu procesele de lucru obişnuite la un tarif echivalent cu cel obţinut prin formula de la pct. 9;
14.2. opţiunea de urgenţă, care presupune prestarea serviciului în termen restrâns, prin mobilizarea efortului prestatorului, şi are un tarif majorat.
15. Pentru executarea lucrărilor la cererea beneficiarului în regim de urgență sau în zilele de odihnă și de sărbătoare, se stabilește un adaos la tariful calculat în dependență de termenul de executare, și anume: 1 zi – 100%.
16. Tarifele pentru serviciile prestate nerezidenților se calculează conform manoperei lucrărilor stabilite, cu aplicarea coeficienților de complexitate.
17. La aprecierea costului serviciului în valută străină se va utiliza cursul oficial al valutei la cursul Băncii Naționale a Moldovei din data emiterii contului de plată beneficiarului nerezident.
IV. Ajustarea tarifelor
18. Tarifele реntru serviciile prestate pot fi modificate în cazul schimbării esențiale а prețurilor la energia electrică, termică, stocuri, mаjоrаrеа salariilor și de alți factori ponderea сărоrа este semnificativă în costul serviciilor.
19. Tarifele pentru serviciile prestate de către IP CNEC se ajustează, având în vedere următorii factori:
19.1. la calcularea costurilor/cheltuielilor de personal – ajustarea salariului, stabilit conform legislaţiei;
19.2. la calcularea costurilor materiale directe, a costurilor indirecte şi a cheltuielilor operaţionale – indicele preţurilor de consum.



Anexa nr.4
la Hotărârea Guvernului nr ____/2026
MODIFICĂRILE 
ce se operează în unele hotărâri ale Guvernului
[bookmark: _Hlk212456573]1. Hotărârea Guvernului nr. 976/2016 cu privire la aprobarea Regulamentului de organizare şi funcţionare a Institutului Naţional de Metrologie (Monitorul Oficial al Republicii Moldova, 2016, nr. 265-276, art. 1059), cu modificările ulterioare, se modifică după cum urmează: 
1.1. la pct. 11, textul „150 de unități” se substituie cu textul ”75 de unități”;
1.2. pct. 3 din hotărâre se abrogă;
1.3. la anexa nr. 1: 
1.3.1. pe tot parcursul textului, cuvintele „Ministerul Economiei” la orice formă gramaticală, se substituie cu cuvintele „Ministerul Dezvoltării Economice și Digitalizării”, la forma gramaticală corespunzătoare; 
1.3.2. pe tot parcursul textului, cuvântul „regional” la orice formă gramaticală, se substituie cu cuvântul „european”, la forma gramaticală corespunzătoare;
1.3.3. la pct. 9 subpct. 2):
1.3.3.1. lit. a), după cuvintele „pentru efectuarea acestora” se completează cu cuvintele „sau autoritatea centrală de metrologie îi deleagă efectuarea acestora”;
1.3.3.2. lit. c) se abrogă;
1.3.3.3. lit. f) va avea următorul cuprins: 
„f) ține Registrul de stat al mijloacelor de măsurare, Registrul de stat al etaloanelor unităților de măsură, gestionează baza de date a documentelor normative din domeniul metrologiei legale;”;
1.3.3.4. lit. l) va avea următorul cuprins:
„l) realizează și alte activități conexe domeniului metrologie, cu respectarea legislației în domeniu.”
1.3.4. la pct. 16, cuvintele „ministrului economiei” se substituie cu cuvintele „ministrului dezvoltării economice și digitalizării”;
1.3.5. la pct. 17:
1.3.5.1. subpct. 5) va avea următorul cuprins:
„5) elaborarea statului de personal al Institutului și transmiterea spre aprobare către Ministerul Dezvoltării Economice și Digitalizării;”
1.3.5.2. se completează cu subpct. 51) cu următorul cuprins:
„51) aprobarea structurii organizatorice a Institutului;”
1.3.6. la pct. 18, textul „doi directori adjuncți, numiți și eliberați” se substituie cu textul „un director adjunct, numit și eliberat”;
1.3.7. la pct. 19, cuvintele „Directorii adjuncți” se substituie cu cuvintele „Directorul adjunct”;
1.3.8. la pct. 20, textul „unul dintre directorii adjuncți, desemnat prin ordin al directorului” se substituie cu cuvintele „directorul adjunct”;
1.3.9. la pct. 21:
1.3.9.1. cuvintele „Directorii adjuncți” se substituie cu cuvintele „Directorul adjunct”;
1.3.9.2. subpct. 6) va avea următorul cuprins: 
„6) coordonarea activităților de instruire și perfecționare a personalului Institutului;”;
1.3.9.3. subpct. 7) va avea următorul cuprins: 
„7) coordonarea participării eficiente a personalului Institutului la conferințe, comitete tehnice și ateliere de lucru din cadrul organizațiilor internaționale și regionale din domeniul metrologiei;”;
1.3.9.4. la subpct. 8), cuvintele „organizarea și gestionarea” se substituie cu cuvântul „coordonarea”;
1.3.10. La pct. 211, cuvintele „directorilor adjuncți” se substituie cu cuvântul „directorului adjunct”.
1.3.11. Pct. 22 va avea următorul cuprins: 
„22. Institutul este constituit din direcții, secții, servicii și laboratoare. Direcțiile din cadrul Institutului activează în baza regulamentelor aprobate de director.”
	1.3.12. Se introduc pct. 231 și 232 cu următorul cuprins:
„231. Personalul care activează în cadrul Institutului nu este în drept să fondeze, administreze, să dețină părți sociale în societăți comerciale care prestează servicii sau au domeniul de activitate similar sau conex celui desfășurat de către Institut;
232. Personalul care activează în cadrul Institutului, cu excepția persoanelor angajate în posturi aferente funcțiilor auxiliare, este obligat să:
232.1. respecte prevederile art. 7, alin. (2) din Legea nr. 325/2013 privind evaluarea integrității instituționale;
232.2. depună, în condițiile legii, declarația de avere şi interese personale;
232.3. respecte regimul juridic al conflictului de interese, al incompatibilităților, restricțiilor şi cadourilor.” 
1.3.13. la pct. 24, cuvintele „directori adjuncți” la orice formă gramaticală, se substituie cu cuvintele „directorul adjunct”; 
1.3.14. pct. 30 va avea următorul cuprins: 
„30. Institutul prognozează şi monitorizează indicatorii economici de dezvoltare a domeniului de activitate, ţine evidenţa contabilă, prezintă, în modul stabilit, rapoarte financiare şi statistice şi poartă răspundere pentru veridicitatea lor în conformitate cu Legea contabilității și raportării financiare nr.287/2017 și standardele naționale de contabilitate.”;
1.3.15 pct. 32 va avea următorul cuprins:
„32. Institutul aplică nomenclatorul activităților de metrologie și cuantumul tarifelor la activitățile  efectuate aprobate de autoritatea centrală de metrologie, stabilite conform metodologiei aprobate de Guvern.”
 1.4. Anexa nr. 2 va avea următorul cuprins:

„Anexa nr. 2
la Hotărârea Guvernului nr.976/2016

STRUCTURA ORGANIZATORICĂ
a Institutului Național de Metrologie
Director 
Director adjunct
Manager al calității 
Serviciul Contabilitate
Direcția metrologie legală: 
Secția documente normative 
Secţia metrologie interdisciplinară 
Secția aprobări de model al mijloacelor de măsurare 
Direcţia metrologie aplicată: 
Laborator radiaţii ionizate (cu statut de secție)
Laborator mase şi volume mici (cu statut de secție)
Laborator mărimi electromagnetice, frecvenţă şi timp (cu statut de secție)
Laborator mărimi termice şi umiditate (cu statut de secție)
Laborator mărimi dimensionale (cu statut de secție)
Laborator debite şi volume (cu statut de secție)
Laborator mărimi fizico-chimice (cu statut de secție)
Laborator presiuni şi forţe (cu statut de secție)
Laborator acustică și vibrații (cu statut de secție)
Direcţia administrativă: 
Secția juridică, resurse umane și cancelarie
Secţia aprovizionare și logistică
Secţia tehnologia informaţiei şi comunicaţiilor 
Secția cooperare internaţională  
Birou receptie (cu statut de secție)
2. În anexa nr. 4 la Hotărârea Guvernului nr. 902/2017 cu privire la organizarea şi funcționarea Agenției Proprietății Publice (Monitorul Oficial al Republicii Moldova, 2017, nr. 390-395, art. 1011), poziția „Î.S. „Centrul de Metrologie Aplicată şi Certificare”” se exclude.
3. Anexa nr. 5 la Hotărârea Guvernului nr. 143/2021 cu privire la organizarea și funcționarea Ministerului Dezvoltării Economice și Digitalizării (Monitorul Oficial al Republicii Moldova, 2021, nr.206-208, art.341), cu modificările ulterioare, se completează cu punctul 9 cu următorul cuprins:
„9. Instituția Publică „Centrul Național de Evaluare a Conformității””.

